|  |  |  |  |  |
| --- | --- | --- | --- | --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА РЕДА ЗА СПИРАНЕ, ПРЕСТОЙ И ПАРКИРАНЕ НА ПЪТНИ ПРЕВОЗНИ СРЕДСТВА НА ТЕРИТОРИЯТА НА ГРАД ПЛОВДИВ** | | | | |
| **№** | **Организация/потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| **1.** | На 26.11.2020г. по електронната поща, посочена в публикуваните мотиви в сайта на община Пловдив е постъпило предложение от г-н Костадин Костов, началник – сектор „Общинска полиция – гр. Пловдив“. | Предложението на г-н Костадин Костов, началник – сектор „Общинска полиция – гр. Пловдив“ e свързано с промяна на името на *Наредбата за реда за спиране, престой и паркиране на пътни превозни средства на територията на община Пловдив* **на Наредба за организацията на движението и паркирането на територията на община Пловдив.** | Приема се. | Това е необходимо, поради неудобната за гражданите на община Пловдив употреба на дългото наименование на Наредбата, което затруднява и актосъставителите при изписването на пълното й наименование в съставените от тях фишове и актовете за установяване на административни нарушения. Поради дългото наименование на Наредбата актосъставителите често използват съкратената абревиатура НРСППППСТГП, която от своя страна в голям брой от случаите остава неясна за гражданите. Целта на местните наредби е да са с по-кратки имена, ясни и лесни за употреба от гражданите. |
| **2.** | Във връзка с провеждане на процедурата по чл.26,ал.5 от ЗНА, на 15.12.2020г. в деловодната система на община Пловдив, **е постъпило и ново предложение до кмета на община Пловдив** за изменение на *Наредбата за реда за спиране, престой и паркиране на пътни превозни средства на територията на община Пловдив* **от директора на Общинско предприятие „Паркиране и репатриране“** – инж. Ненко Калакунов, с вх. № 20 ОПР-1659/15.12.2020г. | 1. Предлага да се измени и допълни **чл.12, ал.1** от Наредбата; 2. Да се измени чл.17, ал.1 от Наредбата 3. Предлага да се измени чл.17, ал.9 от Наредбата; 4. Да се измени чл.17, ал.10 от Наредбата;      1. Предлага да се създаде нова алинея 4 на чл.18 от Наредбата ;   **6.** Да се измени чл.28, ал. 2 от Наредбата;  **7.** Предлага да се създаде нова алинея 2 на чл.30 от Наредбата. | Предложенията се приемат. | 1. **Чл. 12. (1)** При използване на талон за заплащане на престоя в зоната е необходимо да се отбележи върху него, по ясен и точен начин, съгласно указанията изписани на него, необходимите данни за паркирането и да се постави в долния десен ъгъл на предното стъкло на ППС, откъм вътрешната му страна, по начин осигуряващ видимостта му отвън. При непоставяне на талона в превозното средство и при липса на изпратено съобщение (SMS) се счита, че за автомобила не е направено плащане на цената за паркиране в „Синя зона.   **Мотиви:** *С решение №2083 /17.11.2020 година на Административен съд Пловдив, постановено по АХД №1939 по описа за 2020 година е отменена принудителна административна мярка принудително - блокиране на лек автомобил с мотива, че непоставянето на талона от паркомат на видно място в дясно на предното стъкло на автомобила е довело до констатация от блокиращия екип, че няма представен документ за платено паркиране в рамките на „Синя зона“. Независимо от твърденията на ответника В., не е извършена проверка относно заплащане на таксата за платено паркиране чрез някои от посочените в чл. 11, ал. 1 от Наредбата начини. Срещу решението е депозирана касационна жалба , но ако бъде потвърдено ще създаде съдебна практика, според която по бъдещи дела ще се представят талони използвани от други ползватели на пътни превозни средства с идентични дата и час на тези, посочени в констативния протокол, с който е наложен ПАМ.*  **2. Чл. 17. (1)** Собственици или ползватели на МПС, с адресна регистрация в обхвата на “Синя зона" и собственици на МПС, с постоянен адрес в обхвата на "Зелена зона", или на които адресната регистрация попада в пешеходни зони, съседни до зоната за кратковременно паркиране, имат право да паркират в тази зона на основание издаден пропуск за платено преференциално паркиране.  **Мотиви:** Замяната на израза „в близост до“ със израза „съседни“ създава по-голяма конкретика и изключва тълкувания за разстоянието и мястото, където може да се паркира.  **3. Чл. 17 (9)** Назначеният помощен орган, с функции по одобряване или отхвърляне на исканията за издаване на пропуски по реда на настоящия член на Наредбата, преценява обстоятелствата и взима мотивирано решение за одобряване, отказ или издаване на пропуск за конкретни улици, съседни до мястото, на което местодомува ППС на правоимащия. Решението се одобрява от Кмета на Община Пловдив или упълномощено от него лице.  **Мотиви:**Замяната на израза „в близост до“ със израза „съседни“ създава по-голяма конкретика и изключва тълкувания за разстоянието и мястото, където може да се паркира.  **4. Чл. 17 (10)** При постъпване на заявление за издаване на пропуск за паркиране по местодомуване за улици от първостепенната улична мрежа, комисията задължително разглежда документите и с оглед обстоятелствата, взима решение за одобряване, отказ или издаване на пропуск за конкретни улици съседни до мястото, на което местодомува ППС на правоимащия.  **Мотиви:**Замяната на израза „в близост до“ със израза „съседни“ създава по-голяма конкретика и изключва тълкувания за разстоянието и мястото, където може да се паркира.  **5. Чл. 18 (4)** Паркиране в режим на – "Служебен абонамент” е валиден от 8.30 до 18.30 часа, от понеделник до събота включително с изключение на обявените с нормативен акт официални национални празници.  **Мотиви:** Множество спорове между ползватели на платено паркиране –„служебен абонамент“ и други водачи на ППС през неделните дни и по време на официалните празници и постъпващи сигнали и искания да бъдат премествани автомобили в посочената хипотеза.  **6. Чл. 28 (2)** При сваляне или повреждане на скобата от неоправомощени за това лица и/или напускане на мястото на принудително задържане, преди освобождаването на ППС от упълномощените за това лица, отговорност за свалянето или повредата носи собственикът на принудително задържаното ППС, като собственикът дължи сумата по принудителното задържане на ППС, както и стойноста на техническото средство тип "скоба" при отнемането му или стойността на ремонта при повреда на същото.  **Мотиви:** Няма регламент за заплащане при кражба или увреждане на блокиращите скоби.  **7. Чл. 30 (2)** Принудителната административна мярка се прилага от длъжностните лица по предходната алинея съобразно тяхната компетентност по преценка за всеки конкретен случай.  **Мотиви:** Писма на Областен управител на област Пловдив и Омбудсман на Република България с констатации в тях, че в Наредбата не е регламентирано кой и по какъв начин извършва преценката да бъде приложена ПАМ „преместване на превозно средство“. Считам, че такъв ред не може да бъде определен в подзаконов нормативен акт, какъвто е Наредбата.  Законът за движение по пътищата не делегира възможност за доуреждане на хипотезите в подзаконов акт как да се извършва преценка за налагане на ПАМ принудително преместване, като законодателя се е задоволил в чл.172 да регламентира, че принудителните административни мерки по чл. 171, т. 1, 2, 2а, 4, т. 5, буква "а", т. 6 и 7 се прилагат с мотивирана заповед от ръководителите на службите за контрол по този закон съобразно тяхната компетентност или от оправомощени от тях длъжностни лица. |
| **3.** | Обществени консултации по измененията на Наредбата за реда за спиране, престой и паркиране на пътни превозни средства на територията на гр. Пловдив **от проведено онлайн заседание на 17.12.2020г. на постоянната комисия по „Обществен ред, транспорт и защита при бедствия“** при общински съвет – гр. Пловдив | След направените обсъждания в онлайн заседанието на 17.12.2020г, на **комисията по „Обществен ред, транспорт и защита при бедствия“ се предложи да не се изменя разпоредбата на** чл.17, ал. 3 от сега действащата Наредба. | Приема се. | **Оттегля се предложението за промяна на чл. 17, ал.3 от *Наредбата за реда за спиране, престой и паркиране на пътни превозни средства на територията на община Пловдив***, а именно посоченото в параграф **§9. в Предложението** „Да се измени и допълни чл.17, ал. 3 от сега действащата Наредба, че: „Пропускът може да бъде със срок до 1 /една/ година, като предоставеното с него право на паркиране се ползва за брой до две моторни превозни средства на жилище, независимо от броя на семействата, живущи в него.“.  След проведените обществени консултации, да се запази сега действащата уредба на разпоредбата на чл.17, ал. 3 от Наредбата за реда за спиране, престой и паркиране на пътни превозни средства на територията на гр. Пловдив, а именно: *„Пропускът може да бъде със срок до 1 /една/ година, като предоставеното с него право на паркиране се ползва за едно МПС на жилище, независимо от броя на семействата, живущи в него.“.* |